| Karabinierių korpusasit. *Arma dei Carabinieri* |
| --- |
| Karabinierių herbas |
| Veikimo laikas | 1814–dabar |
| Valstybė | Italijos vėliava Italija |
| Rūšis | žandarmerija |
| Dydis | 117 943 žm. |
| Šūkis | *Nei Secoli Fedele*'Ištikimi šimtmečiais' |
| Vadovybė |
| Vadas (it. *Comandante Generale*) | generolas *Leonardo Gallitelli* |
| Simbolika |
| žandarmerijos emblema |  |

**Karabinieriai**, **Karabinierių korpusas** (it. *Arma dei Carabinieri*) – Italijos žandarmerija, veikianti kaip karo ir civilinė policija. Dabar karabinieriai yra ketvirtoji Italijos ginkluotųjų pajėgų šaka (greta armijos, oro pajėgų ir laivyno).

Istorija
--------

Karabinierių korpusą įkūrė Sardinijos karalius Viktoras Emanuelis I Savojietis, siekdamas sukurti Sardinijoje policijos pajėgas, panašias į Prancūzijos žandarmeriją. Iki tol policijos pareigas vykdė 1726 m. įkurtas *Dragoni di Sardegna* korpusas, sudarytas iš savanorių. Karališkasis karabinierių korpusas buvo įkurtas karališkuoju patentu 1814 m. liepos 13 d.

Naujosios pajėgos buvo padalintos į divizijas taip, kad kiekvienai provincijai tektų karabinierių divizija. Divizijos buvo dalinamos į kuopas, o šios – į leitenantijas, kurios vadovavo vietinėms policijos stotims ir koordinavo jų veiklą, palaikė tiesioginius kontaktus su gyventojais.

1868 m. buvo suformuota raitoji divizija *Corazzieri*, kuri organizavo karaliaus eskortus, o nuo 1946 m. – Italijos prezidento. Suvienijus Italija karabinierių divizijų skaičius padidėjo. 1861 m. sausio 24 d. karabinieriai buvo pavadinti naujai sukurtų ginkluotųjų pajėgų „Pirmosiomis pajėgomis".
  
2000 m. karabinierių statusas buvo pakeltas ir jie tapo ginkluotųjų pajėgų šaka.

2014 m. birželį, minint 200-ąsias karabinierių įsteigimo metines, Italija išleido progines 2 eurų monetas. Iš viso jų išleista 6,5 milijono ir jos galioja visoje euro zonoje.

Organizacija
------------

Karabinierių generolas parade.
Karabinierių automobilis dega 2001 m. Genujoje vykusiame Didžiojo aštuoneto susitikimo metu.
Specialistų ir mobiliųjų dalinių vadovybės struktūra
Karabinieriui korpusui vadovauja Romoje įsikūrusi vadovybė, kurią sudaro:

* it. *Comandante generale* (generolas),
* it. *Vice-comandante generale* (generolas leitenantas)
* štabo viršininkas – nukreipia, koordinuoja ir prižiūri visą korpuso veiklą. Jis tiesiogiai prižiūri administracijos, sveikatos, inžinerijos, transporto ir veterinarijos komisijos direktorius.
* štabo viršininko pavaduotojai – vadovauja Nacionaliniam komplektavimo ir atrankos centrui, Nacionaliniam administracijos centrui, Įstatymų leidybos įstyaigai..

Teisingumo palaikymo misijoms vykdyti karabinieriai organizuoti teritoriniu pagrindu. Teritorinė karabinierių organizacija sudaro viso karabinierių korpuso pagrindą, nes apima 80% visų karabinierių pajėgų. Teritorinę struktūrą sudaro 5 tarpregioninės, 19 regioninių ir 102 provincijų vadovybės.
  
Be teritorinės dalies į korpusą įeina Specialistų ir mobiliųjų dalinių vadovybė *Palidoro*, įsikūrusi Romoje ir vadovaujanti mobiliųjų dalinių divizijai, specialistų dalinių divizijai bei ROS.

#### Mobiliųjų dalinių divizija

Mobiliųjų dalinių divizijos štabas yra Trevize. Diviziją sudaro dvi brigados, kurių paskirtis yra tvarkytis ypatingosiose situacijose, atlikti karines užduotis ginant savą teritoriją ar dalyvaujant karinėse operacijose užsienyje. Divizija teikia paramą palaikant viešąją tvarką ir suvaldant didžiųjų miestų teritorijas, vykdant civilinės valdžios operacijas.

### ROS

ROS (*Raggruppamento Operativo Speciale*), kitaip *Specialioji operatyvinė grupuotė*, yra 1990 m. įkurtas elitinis dalinys, kuris užsiima organizuotu nusikalstamumu (mafija ir kt.), ardomąja veikla, terorizmu ir sudėtingaisiais nusikaltimais. Šio dalinio skyrius yra kiekvieno miesto rajono prokuroro skyriuje.

### Specialiųjų užduočių departamentai

Specialiųjų užduočių departamentai yra už įprastinės organizacinės struktūros ir vykdo specialias misijas:

* *Corazzieri* ('kirasirai') yra elitinis dalinys ir Italijos prezidento garbės sargyba, įsikūrusi Kvirinalo rūmuose (it. *Palazzo del Quirinale*). Jie išsiskiria savo uniforma ir ūgiu (mažiausias ūgis – 190 cm). Kartais panaudojami patruliavimui.
* Dalis departamentų aptarnauja Italijos prezidentūrą, Senatą, parlamentą, teismų sistemą, ministrą pirmininką, Nacionalinę ekonomikos ir darbo tarybą.
* Karabinieriai atlieka karo policijos ir saugumo palaikymo funkcijas gynybos ministerijoje, kariniuose štabuose, kariniuose teismuose, sąjungininkų karinėse organizacijose Italijoje ir užsienyje.
* Karabinierių atstovai įvairiuose valstybinės policijos (it. *Polizia di Stato*) departamentuose bei su mafija ir nelegalia prekyba narkotikais kovojančiose organizacijose.
* Karabinierių karininkai atsako už stebėjimą ir saugumą Italijos ambasadose bei konsulatuose.

Ginkluotė
---------

Karabinierius kasdiene uniforma
Karabinierių naudojami ginklai skirstomi į paprastuosius ir specialiuosius:

* Paprastieji ginklai:
	+ pistoletai: Beretta 92 (pagrindinis tarnybinis ginklas), Beretta 8000 Cougar (karininkų ginklas)
	+ pistoletai kulkosvaidžiai: Beretta PM12 S2
	+ šturmo šautuvai: Beretta AR70/90
	+ lengvieji kulkosvaidžiai: FN Minimi
* Specialieji ginklai (naudoja tik kai kurie karabinierių korpuso departamentai specialiomis aplinkybėmis):
	+ Pistoletai kulkosvaidžiai: Heckler & Koch MP5
	+ Lygiavamzdžiai šautuvai: Franchi SPAS-15
	+ Snaiperiniai šautuvai: *Mauser* SP66, Accuracy International AWP

* Beretta 92Beretta 92
* Beretta 8000 CougarBeretta 8000 Cougar
* Beretta AR70/90Beretta AR70/90
* Heckler & Koch MP5Heckler & Koch MP5
* Franchi SPAS-15Franchi SPAS-15
* FN MinimiFN Minimi

Transporto priemonės
--------------------

Daug metų tiek Italijos policija, tiek karabinieriai naudojo tik Italijos gamybos automobilius, tačiau neseniai ėmė naudoti Land Rover Defender ir Subaru automobilius.
Patruliniai karabinierių automobiliai yra labai tamsiai mėlyni su baltu stogu ir raudona juosta šone. Karabinierių automobilių numeriai prasideda raidėmis CC (it. *Corpo dei Carabinieri*) arba EI (it. *Esercito Italiano* 'Italijos armija'). Tradiciškai automobilius vadina „gazelėmis" (it. *Gazzella*).
  
Maži ir vidutiniai automobiliai naudojami paprastam patruliavimui, o didesni ir galingesni naudojami ypatingose situacijose ir eismo priežiūroje.

Karabinierių karo policijos ir mobiliųjų dalinių automobiliai nudažyti karine žalia spalva, o jų numeriai prasideda raidėmis EI (kaip ir kiti Italijos armijos automobiliai).

### Automobiliai

Karabinierių Alfa Romeo 159
Karabinierių Iveco VM 90
* Bertone Freeclimber
* Toyota Carina 2
* Subaru Legacy SW
* Alfa Romeo 155
* Fiat Brava 1600
* Alfa Romeo 156
* Alfa Romeo 159
* Fiat Panda 4x4
* Land Rover Freelander
* Land Rover Defender-90 hard top
* Fiat Punto 60 ir ELX
* Fiat Stilo 1.9 JTD
* Fiat Ducato
* Fiat Grande Punto
* Fiat Bravo

### Motociklai

Karabinierių BMW R1100-RTP
* Moto Guzzi California Courassier
* BMW F650GS ir R1100-RTP

### Sraigtasparniai

* Agusta A109
* Agusta-Bell AB 412
* Agusta-Bell AB 206

### Kariniai automobiliai ir šarvuočiai

Karabinierių Mercedes Unimog 3000 ir 5000 mobiliosios laboratorijos biologiniams, cheminiams ir radiologiniams ginklams aptikti
* Land Rover Defender 110
* IVECO 40.10WM 4X4 padidinto pravažumo lengvai šarvuotas karinis sunkvežimis, gaminamas Iveco Daily pagrindu. Turi pusiau šarvuotą ir visiškai šarvuotą variantus *VM90 Torpedo* ir *VM90 Protected*.
* Unimog
* Puma 6x6
* Fiat 6616
* VCC1

### Motorinės valtys

* Zodiac valtys

### Elektromobiliai

Karabinierių GEM e2, vadinamas *Ovetti* ('kiaušinis'), naudojamas patruliavimui miestuose.
* GEMCAR

Nuorodos
--------

1. 1 2 3 4 5 6  „The ancient Corps of the Royal Carabinieri". Carabinieri. Nuoroda tikrinta 2009-05-20.
2. ↑  New national side of euro coins intended for circulation
3. ↑   Archyvuota kopija 2014-10-30 iš Wayback Machine projekto.


|  |  |
| --- | --- |
|  | **Vikiteka: Karabinieriai** – vaizdinė ir garsinė medžiaga  |